|  |  |  |
| --- | --- | --- |
| **Tantárgy neve:**  **A társadalom, mint erőforrás és kockázat** | **Kód:**  **LMT\_GG240G2** | **Kreditszáma: 2** |
| A tanóra típusa[[1]](#footnote-1): **gyakorlat** és száma: **12 óra/félév** | | |
| A számonkérés módja (koll. / gyj. / egyéb[[2]](#footnote-2)): **gyakorlati jegy** | | |
| A tantárgy tantervi helye (hányadik félév): **4. félév** | | |
| Előtanulmányi feltételek *(ha vannak)*:**-** | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| **A kurzus célja**, hogy a hallgatókkal megismertesse azokat a társadalmi jelenségeket, folyamatokat, amelyek a fejlődés erőforrásai lehetnek, illetve arra nézve kockázatot jelenthetnek. Kiemelt szerepet kap a humán erőforrások és azok fejlesztésének vizsgálata, hiszen a tudásalapú társadalomban a fejlődés alapvető tényezőjét jelentik. A tantárgy keretében elemezzük továbbá a társadalom fenntarthatóságának és sérülékenységének alapvető kérdéseit, megvizsgáljuk azokat a globális társadalmi folyamatokat, problémákat, amelyek részben okai, részben okozatai a földi rendszerek korábbi egyensúlya megbomlásának.  **A kurzus rövid tartalma:**   * a társadalom, a társadalmi fejlődés, mint a fenntartható fejlődés egyik alappillére * globális demográfiai folyamatok, problémák (népességrobbanás ↔ népességfogyás, elöregedés) * világélelmezési válság (éhezés ↔ túlfogyasztás) * világméretű gazdasági egyenlőtlenségek (szegénység ↔ gazdagság) * a nemzetközi migráció * az urbanizálódó világ gondjai (szegregáció, gettósodás, slumosodás, stb.) * humán erőforrások, humánerőforrás-fejlesztés - az emberi tényező szerepe a társadalmi-gazdasági fejlődésben * munkaerőpiaci folyamatok, a munkaerő-kínálat és -kereslet földrajzi jellemzése; a nemzetközi munkaerő-áramlás * a népesség iskolázottságának társadalmi-területi különbségei; a társadalom műveltségi, kulturális polarizációja * a világ népességének vallási megoszlása**;** a vallások és a társadalmi-gazdasági viszonyok, a földrajzi környezet közötti humánökológiai összefüggésrendszer vizsgálata * a népesség egészségi állapotának és egészségügyi ellátásának földrajzi dimenziói; a világjárványok * szociális gondok, társadalmi beilleszkedési zavarok, devianciák (bűnözés, terrorizmus, alkoholizmus, kábítószer-fogyasztás, öngyilkosság, stb.) * esettanulmány: a leghátrányosabb és a legkedvezőbb gazdasági helyzetű hazai kistérségek társadalmának összehasonlító elemzése   **A kurzus által megerősített kompetenciák:**  A hallgatók képessé válnak a társadalom működési szabályszerűségeinek értelmezésére, a társadalom és földrajzi környezet kölcsönhatásából fakadó térségi problémák átlátására. Az átadott ismeretek a személyiség egészének fejlődését segítik a társadalmi érzékenység, a nyitott, befogadó és empatikus személyiség kialakítása révén. A hallgatók integrálni tudják és tudásrendszerükbe beépítik a földrajz, valamint a rokon- és társtudományok ismeretanyagát, a geográfia új eredményeit. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| **Kötelező irodalom:**  Becsei J. 2007: *Népességföldrajz.* Ipszilon Kiadó, Békéscsaba, 360 p. ISBN: 978 963 85748 8 6  Fouberg, E. H. - Murphy, A. B. - de Blij, H. J. 2009: *Human Geography: People, Place, and Culture.* John Wiley & Sons, Hoboken, 544 p. ISBN: 0-470-38258-9  Haggett, P. 2006: *Geográfia - globális szintézis.* Typotex Kiadó, Budapest, 842 p. ISBN: 963 9548 60 X  Rédei M. 2007: *Mozgásban a világ - a nemzetközi migráció földrajza.* ELTE Eötvös Kiadó, Budapest, 568 p. ISBN: 978-963-463-910-7  Tóth J. (szerk.) 2002: *Általános társadalomföldrajz I-II.* Dialóg Campus Kiadó, Budapest-Pécs, 486, illetve 304 p. ISBN: 9789639310414 ISBN: 9639310441  **Ajánlott irodalom:**  Daniels, P. - Bradshaw, M. - Shaw, D. - Sidaway, J. 2004: *An Introduction to Human Geography: issues for the 21st century.* Prentice Hall, New Yersey, 552 p. ISBN10: 0131217666  Ekéné Zamárdi I. 2001: *A társadalomföldrajz új kutatási területe a munkaerőpiac földrajza.* - In: Kozma G. (szerk.): Acta Geographica ac Geologica et Meteorologica Debrecina 35. Debreceni Egyetem, Debrecen, pp. 57-67.  Hunyadi L. 1995: *A világ vallásföldrajza.* Végeken Kiadó, Budapest, 361 p. ISBN: 963 8486 00 7  Meadows, D. - Randers, J. - Meadows, D. 2005: *A növekedés határai - harminc év múltán.* Kossuth Kiadó, Budapest, 318 p. ISBN: 963-09-4708-0  *A világ helyzete* c. könyvsorozat (1991-től). Worldwatch Institute - Föld Napja Alapítvány. | | |
| **Tantárgy felelőse** (*név, beosztás, tud. fokozat*)**: Dr. Tóth Antal, főiskolai docens, PhD** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: -** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)